open-index/open-wikipedia-markdown huggingface dataset:
ΑΣΒΕΛ Λυών-Βιλερμπάν

μικρογραφία|180px|Παλαιότερο σήμα
Η **ΑΣΒΕΛ Λυών-Βιλερμπάν** (γαλλικά: *ASVEL Lyon-Villeurbanne*, *ASVEL Basket*), γνωστή ως **Βιλερμπάν**, είναι επαγγελματική ομάδα καλαθοσφαίρισης. Ιδρύθηκε το 1948, ως τμήμα του 

αθλητικού συλλόγου ΑΣΒΕΛ και εδρεύει στο προάστιο Βιλερμπάν της Λυών στη Γαλλία. Χρώματά της είναι το μαύρο και το λευκό. Η ομάδα διεξάγει τους εντός έδρας αγώνες της στην Αστρομπάλ, χωρητικότητας 5.800 θεατών. Αποτελεί μία από τις πλέον επιτυχημένες ομάδες στη Γαλλία, έχοντας κατακτήσει 21 Πρωταθλήματα, 10 Κύπελλα, ένα ομοσπονδιακό κύπελλο κι ένα Λιγκ καπ. Από το 2014, πρόεδρος της είναι ο Γάλλος σταρ του ΝΒΑ, Τόνι Πάρκερ και αντιπρόεδρος της ο επίσης Γάλλος καλαθοσφαιριστής Νικολά Μπατούμ. Από τη σεζόν 2019-20, η ομάδα αγωνίζεται στην Ευρωλίγκα.

## Επιτυχίες
### Ευρωπαϊκές διοργανώσεις
**[[Ευρωλίγκα ανδρών|Ευρωλίγκα]]**
* Τέταρτη θέση (1): 1996-97
**[[Κύπελλο Σαπόρτα]]**
* Φιναλίστ (1): 1982-83

### Εγχώριες διοργανώσεις
**[[Πρωτάθλημα Γαλλίας καλαθοσφαίρισης ανδρών|Πρωτάθλημα Γαλλίας]]** 
* Πρωταθλήτρια (**21**): 1948-49, 1949-50, 1951-52, 1954-55, 1955-56, 1956-57, 1963-64, 1965-66, 1967-68, 1968-69, 1970-71, 1971-72, 1974-75, 1976-77, 1980-81, 2001-02, 2008-09, 2015-16, 2018-19, 2020-21, 2021-22
**[[Κύπελλο Γαλλίας (καλαθοσφαίριση ανδρών)|Κύπελλο Γαλλίας]]**
* Κυπελλούχος (**10)**: 1952-3, 1956-57, 1964-65, 1966-67, 1995-96, 1996-97, 2000-01, 2007-08, 2018-19, 2020-21
**Leaders Cup**
* Νικήτρια (**2**): 2009-10, 2022-23
**Ματς ντε Τσαμπιόν** (Σούπερ Καπ Γαλλίας)
* Νικήτρια (**2**): 2008-09, 2015-16
**Ομοσπονδιακό Κύπελλο**
* Νικήτρια (**1**): 1983-84

## Παίχτες
### Τρέχουσα σύνθεση




### Depth chart


### Αποσυρθέντες αριθμοί

## Παραπομπές


## Εξωτερικοί σύνδεσμοι
* 
*  

Κατηγορία:Γαλλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1948
Κατηγορία:Σύλλογοι της Ευρωλίγκα ανδρών
Η χαμένη τιμή της Καταρίνα Μπλουμ (ταινία)

***Η χαμένη τιμή της Καταρίνα Μπλουμ*** (ή* Πως γεννιέται η βία και που μπορεί να οδηγήσει*) (πρωτότυπος τίτλος: ***Die verlorene Ehre der Katharina Blum***) είναι γερμανική ταινία του 1975 σε σκηνοθεσία του Φόλκερ Σλέντορφ και της Μαργκαρέτε φον Τρότα.

Η ταινία βασίζεται στο ομότιτλο βιβλίο του Χάινριχ Μπελ.

## Πλοκή
Η Καταρίνα Μπλουμ είναι μία νεαρή κοπέλα που ζει στη Δυτική Γερμανία, δυλεύει ως οικιακή βοηθός και δεν ασχολείται με την πολιτική. γνωρίζει και ερωτεύεται σε ένα πάρτυ τον καταζητούμενο από την αστυνομία, τον Λούντβιχ Γκαίτεν. Το ίδιο βράδυ ο Λούντβιχ μένει στο σπίτι της και το επόμενο πρωί έχει φύγει απροειδοποίητα. Τότε ξεκινά η καταδίωξη της Καταρίνα από τους κρατικούς μηχανισμούς και από τον Τύπο. Η προσωπική της ζωή γίνεται εξώφυλλο, η προσωπικότητά της ευτελίζεται και υφίσταται τον κανιβαλισμό των ΜΜΕ και του κράτους. Στο τέλος, όμως, θα πάρει την εκδίκηση της.

## Διανομή

## Παραπομπές


Κατηγορία:Ταινίες από Δυτική Γερμανία
Κατηγορία:Γερμανικές δραματικές ταινίες
Κατηγορία:Γερμανόφωνες ταινίες
Κατηγορία:Ταινίες του 1975
Κατηγορία:Ταινίες βασισμένες σε γερμανικά μυθιστορήματα
Κατηγορία:Πολιτικές δραματικές ταινίες
Κατηγορία:Ταινίες που αφορούν την εκδίκηση
Κατηγορία:Ταινίες γυρισμένες στη Γερμανία
Κωνσταντίνος Ουμβερτόπουλος

Ο **Κωνσταντίνος Ουμβερτόπουλος** († 1112) ήταν Βυζαντινός στρατηγός, νορμανδικής καταγωγής, στενός συνεργάτης του Αλέξιου Α΄ Κομνηνού. 

## Βιογραφία

Ανήκε στην δεύτερη γενιά των Φράγκων μισθοφόρων της Βυζαντινής Αυτοκρατορίας: πιστεύεται πως ήταν υιός του Υμπέρ ντε Ωτβίλ, πατρίκιου, στρατηγού και δομέστικου των *[[Νούμεροι|Νούμερων]]* προς το 1050, καθώς και ανιψιός του Ρομπέρ Γκισκάρ. Ο Κωνσταντίνος ήταν αξιωματικός υπό τον Νικηφόρο Βοτανειάτη, του οποίου και διοίκησε τα φράγκικα *[[τάγμα|τάγματα]]*. Νυμφεύθηκε με Βυζαντινή γόνο σημαντικής οικογένειας και αφομοιώθηκε στην πολιτική και στρατιωτική ζωή της Βυζαντινής Αυτοκρατορίας: κατά την περίοδο της εξέγερσης του Αλέξιου, κατείχε τον υψηλόβαθμο τίτλο του *[[πρωτονωβελίσσιμος|πρωτονωβελίσσιμου]]* ή εκείνον του *[[σεβαστός (τίτλος)|σεβαστού]]*. 

Ο Αλέξιος πέτυχε να τον πείσει να συμμετάσχει στο πραξικόπημα του 1081. Πλέον, ήταν ένας εκ των κυριότερων στρατιωτικών διοικητών του *βασιλέα*. Ήταν διοικητής των στρατευμάτων των Φράγκων μισθοφόρων στην μάχη του Δυρραχίου (15 Οκτωβρίου 1081), η οποία ολοκληρώθηκε με την συντριβή των στρατευμάτων του Αλέξιου από τους Νορμανδούς του Ροβέρτου Γυϊσκάρδου. Κατά το φθινόπωρο του 1086, μετά την ήττα στην Μπελατιόβα από τους Πετσενέγους, ήταν στον Κωνσταντίνο Ουμβερτόπουλο, τότε κυβερνήτη της Κυζίκου, που ο Αλέξιος ανέθεσε να βαδίσει με τα φράγκικα στρατεύματά του εναντίον της Αδριανούπολης, προκειμένου να θέσει την κατάσταση υπό έλεγχο, μαζί με τον Τατίκιο. Παρέμεινε κυβερνήτης της πόλης μετά την αποχώρηση των Πετσενέγων. Ήταν ένας εκ των πολλών Βυζαντινών υψηλόβαθμων αξιωματούχων, οι οποίοι κατάγονταν από την Δυτική Ευρώπη, κάτι που καταδεικνύει και την εμπιστοσύνη που έδειχνε ο Αλέξιος στους Δυτικούς οι οποίοι ευρίσκονταν στην υπηρεσία του.

Ηγήθηκε των ίδιων αυτών στρατευμάτων τον Απρίλιο του 1091 στην μάχη του Λεβουνίου, όπου και οι Βυζαντινοί νίκησαν τους Πετσενέγους. Λίγο καιρό αργότερα, συμμετείχε σε συνωμοσία εναντίον του Αλεξίου, χωρίς, ωστόσο, να είναι γνωστά τα βαθύτερα αίτια της πράξης του αυτής. Πιθανότερο θεωρείται να εκτιμούσε πως οι υπηρεσίες του προς την Αυτοκρατορία δεν είχαν ανταμειφθεί σε ικανοποιητικό βαθμό. Υπέστη, τότε, τον « θρίαμβο της διαπόμπευσης » (γένι και μαλλιά ξυρισμένα εντός του ιπποδρόμου), ωστόσο σύντομα έλαβε συγχώρεση για την πράξη του αυτή: έλαβε μέρος στην σύνοδο των Βλαχερνών, έλαβε εκ νέου υψηλό αξίωμα, ενώ έλαβε τον τίτλο του σεβαστού το 1094 ως επιστέγασμα της μακράς θητείας του στην υπηρεσία των Βυζαντινών.

## Παραπομπές


## Πηγές
* 
* 
* William B. McQueen, *Relations between the Normans and Byzantium, 1071-1112*, Byzantion, 1986.

Κατηγορία:Βυζαντινοί μισθοφόροι
Κατηγορία:Ιταλονορμανδοί
Κατηγορία:Μισθοφόροι
Κατηγορία:Οίκος των Ωτβίλ
Console Generale Liuzzi (υποβρύχιο)

Το ***Console Generale Liuzzi*** ήταν ιταλικό ωκεανοπόρο υποβρύχιο κλάσης *[[υποβρύχιο κλάσης Liuzzi|Liuzzi]]* το οποίο ναυπηγήθηκε για το Ιταλικό Βασιλικό Ναυτικό (Regia Marina) το 1939 και βυθίστηκε από εχθρικά αντιτορπιλικά το 1940.

## Κατασκευή
Το *Liuzzi* ναυπηγήθηκε στον Τάραντα. Οι εργασίες άρχισαν την 1η&nbsp;Οκτωβρίου 1938 και η καθέλκυση έλαβε χώρα στις 17&nbsp;Σεπτεμβρίου 1939. Τα τέσσερα σκάφη αυτής της κλάσης ήταν οπλισμένα με ένα πυροβόλο των 100&nbsp;mm, τέσσερα πολυβόλα των 13,2&nbsp;mm και οκτώ τορπιλοσωλήνες των 53&nbsp;cm.

## Επιχειρησιακή ιστορία
Η επιχειρησιακή πορεία του υποβρυχίου ήταν βραχύβια: την 27η&nbsp;Ιουνίου 1940, μερικές μέρες μετά την είσοδο της Ιταλίας στον πόλεμο, δέχτηκε επίθεση από τα συμμαχικά αντιτορπιλικά HMS ''Dainty'', HMS ''Ilex'', HMS ''Decoy'', HMS ''Defender'' και HMS ''Voyager'' νοτίως της Κρήτης και εξαναγκάστηκε σε αυτοβύθιση. Κυβερνήτης ήταν ο Λορέντσο Μπέτσι (Lorenzo Bezzi), που τιμήθηκε μετά θάνατον από το Ιταλικό Ναυτικό διότι αφού διέταξε το πλήρωμα να εγκαταλείψει το βυθιζόμενο υποβρύχιο επέλεξε να παραμείνει στο υποβρύχιο και να πεθάνει με αυτό. Η Σχολή Υποβρυχίων του Τάραντα έχει σήμερα το όνομα του κυβερνήτη Μπέτσι.

## Παραπομπές


Κατηγορία:Υποβρύχια κλάσης Liuzzi
Κατηγορία:Ιταλικά υποβρύχια του Β΄ Παγκοσμίου Πολέμου
Ολίμπια Λιουμπλιάνα

Ο όρος **Ολίμπια Λιουμπλιάνα** μπορεί να αναφέρεται σε:

* ΝΚ Ολίμπια Λιουμπλιάνα (1911-2004), ποδοσφαιρικός σύλλογος που διαλύθηκε το 2004
* ΝΚ Ολίμπια Λιουμπλιάνα (2005), ποδοσφαιρικός σύλλογος που ιδρύθηκε ως *ΝΚ Μπέζιγκραντ* το 2005
* ΚΚ Ολίμπια, σύλλογος καλαθοσφαίρισης
* ΡΚ Ολίμπια, σύλλογος πετοσφαίρισης
* ΧΚ Ολίμπια, σύλλογος χόκεϊ επί πάγου
* ΧΝΝ Ολίμπια Λιουμπλιάνα, σύλλογος χόκεϊ επί πάγου
Υδροξείδιο του βηρυλλίου

To **υδροξείδιο του βηρυλλίου** (αγγλικά *beryllium hydroxide*) είναι ανόργανη ένωση, που περιέχει βηρύλλιο, υδρογόνο και οξυγόνο, με εμπειρικό τύπο **Be(OH)<sub>2</sub>**. Είναι αμφοτερικό υδροξείδιο, δηλαδή αντιδρά τόσο με οξέα όσο και με βάσεις. Βιομηχανικά παράγεται ως παραπροϊόν της εξόρρυξης του μεταλλικού βηρυλλίου από ορυκτά του βήρυλλο και βερτρανδίτη. Φυσικό καθαρό υδροξείδιο του βηρυλλίου υπάρχει, αλλά είναι σπάνιο, στη μορφή του ορυκτού βηχοΐτη, σε ορθορομβικό κρυσταλλικό σύστημα, ή ακόμη πιο σπάνια, στη μορφή του κλινοβηχοχοΐτη, σε μονοκλινές κρυσταλλικό σύστημα. Όταν μια βάση προστίθεται σε διάλυμα άλατος βηρυλλίου σχηματίζεται η α-μορφή υδροξειδίου του βηρυλλίου, σε μορφή τζελ. Αν η α-μορφή αφεθεί να παραμείνει αρκετά ή αν βραστεί, καθιζάνει η ρομβική β-μορφή, με.. Η β-μορφή έχει την ίδια δομή με το υδροξείδιο του ψευδαργύρου [Zn(OH)2], δηλαδή με τετραεδρικά βηρυλλικά κέντρα.

## Χημική συμπεριφορά

Η χημική συμπεριφορά του υδροξειδίου του βηρυλλίου χαρακτηρίζεται από την αμφιτερικότητά του, δηλαδή την ικανότητα να αντιδρά τόσο με οξέα, όσο και με βάσεις.

Αντιδρά με οξέα (H+) σχηματίζοντας τα αντίστοιχα άλατα του βηρυλλίου. Για παράδειγμα, με θειικό οξύ (H2SO4) παράγεται θειικό βηρύλλιο (BeSO4):
\mathrm{Be(OH)_2 + H_2SO_4 \xrightarrow{} BeSO_4 + 2H_2O} 


Αντιδρά με βάσεις (OH-) σχηματίζοντας τετραϋδροξειδοβηρυλλιούχα ανιόντα {[Be(OH)4]2-}. Για παράδειγμα, με διάλυμα υδροξειδίου του νατρίου (NaOH) έχουμε την ακόλουθη αντίδραση:

\mathrm{Be(OH)_2 + 2NaOH \xrightarrow{} Na_2[Be(OH)_4]} 


Επίσης, αν θερμανθεί στους 400&nbsp;°C αφυδατώνεται σχηματίζοντας μια λευκή διαλυτή σκόνη οξειδίου του βηρυλλίου (BeO):

\mathrm{Be(OH)_2 \xrightarrow{\triangle} BeO + H_2O} 


Αν το τελευταίο θερμανθεί σε υψηλότερη θερμοκρασία παράγει όξινο αδιάλυτο BeO.
## Παρατηρήσεις, υποσημειώσεις και αναφορές


Κατηγορία:Ενώσεις βηρυλλίου
Κατηγορία:Υδροξείδια
Ισαπόστολος

**Ισαπόστολος** (Λατινικά: aequalis apostolis, Γεωργιανά: მოციქულთასწორი , *motsikultastsori*, Ρουμανικά: întocmai cu Apostolii, Ρωσικά: равноапостольный, *ravnoapostol'nyj*, Βουλγαρικά και Σερβικά: равноапостолни, *ravnoapostolni*) είναι ένας ειδικός τίτλος που δίνεται σε κάποιους άγιους στην Ανατολική Ορθοδοξία. Χρησιμοποιείται επίσης από τις Ανατολικές Καθολικές Εκκλησίες που έχουν κοινωνία με τη Ρώμη. Ο τίτλος αυτός αποδίδεται ως αναγνώριση των ιδιαίτερων υπηρεσιών αυτών των αγίων στη διάδοση και εδραίωση του Χριστιανισμού, συγκρίσιμων με αυτές των αρχικών Δώδεκα Αποστόλων.    

Παρακάτω ακολουθεί μια μερική λίστα με αγίους που ονομάζονται *ισαπόστολοι*:
*Μαρια (1ος αιώνας)
*Αγία Φωτεινή η Σαμαρείτιδα (1ος αιώνας)
*Αγία Θέκλα (1ος αιώνας)
*Όσιος Αβέρκιος (2ος αιώνας)
*Αγία Ελένη (*περ.* 250 – *περ.* 330)
*Μέγας Κωνσταντίνος (*περ.* 272 – 337)
*Άγιος Πατρίκιος (5ος αιώνας)
*Κύριλλος (827–869)
*Μεθόδιος (826–885)
*Αγία Όλγα (περ. 890–969)
*Βλαδίμηρος Α΄ του  Κιέβου (περ. 958–1015)
*Άγιος Σάββας της Σερβίας (1175–1235)
*Κοσμάς ο Αιτωλός (1714–1779)
*Ιννοκέντιος της Αλάσκας (1797–1879)
*Αγία Νίνα (296-335)

## Παραπομπές
 

*
Κατηγορία:Τύποι και επωνυμίες αγίων
Στόλος του Ατλαντικού (Ηνωμένο Βασίλειο)

[thumb|right|250px|[καταδρομικό μάχης|Καταδρομικά μάχης του Στόλου του Ατλαντικού εν πλω. Προπορεύεται το HMS ''Repulse'' και ακολουθεί το HMS ''Renown'']]
Με την ονομασία **Στόλος του Ατλαντικού** (αγγλ. Atlantic Fleet) ήταν γνωστοί δύο κύριοι σχηματισμοί του Βασιλικού Ναυτικού. Ο πρώτος ήταν ενεργός από το 1904 ως το 1914 και ο δεύτερος από το 1919 ως το 1932.

## Ιστορικό
Ο Στόλος του Καναλιού (Channel Fleet) μετονομάστηκε σε Στόλο του Ατλαντικού την 14η Δεκεμβρίου 1904 και παρέμεινε ενεργός μέχρι το 1912 που το Βασιλικό Ναυτικό προχώρησε σε αναδιάρθρωση των δυνάμεων του ώστε να ανταποκριθεί στην ανερχόμενη γερμανική απειλή. Ο Στόλος του Ατλαντικού έγινε τότε η 3η Μοίρα Μάχης.

Μετά το τέλος του Α΄ Παγκοσμίου Πολέμου ο Στόλος επανασυστάθηκε, στα πλαίσια της γενικότερης αναδιοργάνωσης του Ναυτικού με βάση τις κατακλυσμιαίες γεωπολιτικές και οικονομικές αλλαγές που είχε επιφέρει η προαναφερθείσα σύρραξη. Ο Μέγας Στόλος (Grand Fleet) διαλύθηκε τον Απρίλιο του 1919 και πολλές από τις μονάδες του βρέθηκαν στο νεοσυσταθέντα Στόλο του Ατλαντικού. Ναυαρχίδα στα 1919-24 ήταν το θωρηκτό HMS ''Queen Elizabeth''.

Στη βραχύβια πορεία του ο σχηματισμός δεν συμμετείχε σε πολεμικές επιχειρήσεις. Ίσως το μοναδικό αξιομνημόνευτο περιστατικό συνέβη το 1931, όταν ναύτες του Στόλου στασίασαν -αρνούμενοι ανοικτά να υπακούσουν σε εντολές, εξαιτίας διαφωνίας σχετιζόμενης με πληρωμές. Το Ναυαρχείο, μετά από τα γεγονότα αυτά τον διέλυσε και μετονόμασε σε Μητροπολιτικό Στόλο (*Home Fleet*).

## Παραπομπές


Κατηγορία:Στόλοι του Βασιλικού Ναυτικού
Δ΄ Εθνική ποδοσφαίρου ανδρών 1993-94

Η **Δ΄ Εθνική Κατηγορία 1993–1994** ήταν η 7η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 215 ομάδων, οι οποίες χωρίστηκαν σε 12 ομίλους των 16–20 ομάδων. Ο πρωταθλητής του κάθε ομίλου προβιβάστηκε στην Γ΄ Εθνική Κατηγορία 1994–1995, ενώ οι ομάδες από την 9η θέση και κάτω υποβιβάστηκαν στα τοπικά πρωταθλήματα.

## Βαθμολογίες
### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

### 8ος Όμιλος

### 9ος Όμιλος

### 10ος Όμιλος

### 11ος Όμιλος

### 12ος Όμιλος

## Πηγές
* Greece - List of Fourth Level Final Tables, 1993–1994, rsssf.com

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1993-1994
Obsession

Το **Obsession** είναι το έβδομο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιούνιο του 1978 μέσω της δισκογραφικής εταιρίας "Chrysalis Records".

## Ιστορία του δίσκου
Μετά τη μετακόμιση του συγκροτήματος στο Λος Άντζελες, ξεκίνησαν να δουλεύουν πάνω στον έβδομο στούντιο δίσκο τους, τον Φεβρουάριο του 1978, με παραγωγό τον Ρον Νέβισον. Κατά τη διάρκεια του καλοκαιριού, επέστρεψαν στην πατρίδα τους για μία επιτυχημένη περιοδεία, ενώ ακολούθησε μία αμερικάνικη περιοδεία ως support συγκρότημα των Blue Öyster Cult, ενώ συνέχισαν με άλλη μία σειρά εμφανίσεων μαζί με τους Judas Priest.

Τον Οκτώβριο του 1978, ο Μίκαελ Σένκερ αποχώρησε από το σχήμα και επέστρεψε στη Γερμανία για μία σύντομη επανένωση με τους Scorpions. Αντικαταστάθηκε και πάλι από τον Πωλ Τσάπμαν, με τον οποίο στη σύνθεση τους, οι UFO περιόδευσαν στη Μεγάλη Βρετανία τον Ιανουάριο του 1979.

Ο δίσκος ανέβηκε στο # 41 του Billboard και μπήκε στο Top-30 των βρετανικών τσαρτ, βοηθούμενος από το ΕΡ σινγκλ "*Only You Can Rock Me*", το οποίο αποτέλεσε την πρώτη κυκλοφορία του συγκροτήματος που σκαρφάλωσε στο βρετανικό Top-50.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 4 / 5 και το "Rate Your Music" με 3,7 / 5.

## Λίστα Τραγουδιών

## Θέσεις τσαρτ

## Μέλη των UFO
Οι μουσικοί οι οποίοι ηχογράφησαν το "*Obsession*" ήταν οι εξής:
* **[[Φιλ Μογκ]]** - φωνητικά
* **[[Μίκαελ Σένκερ]]** - κιθάρα
* **[[Πιτ Γουέι]]** - μπάσο
* **[[Πωλ Ρέιμοντ]]** - πλήκτρα
* **[[Άντι Πάρκερ]]** - τύμπανα

## Παραπομπές


## Πηγές
* Obsession - UFO | Songs, Reviews, Credits | AllMusic
* UFO - Obsession (album review) | Sputnikmusic
* MusicMight :: Artists :: UFO 

Κατηγορία:Δισκογραφία των UFO
Κατηγορία:Άλμπουμ του 1978
ΚΚ Ολίμπια

Η **ΚΚ Ολίμπια** (σλοβενικά: *KK Olimpija*), γνωστή με την ονομασία **Ολίμπια Λιουμπλιάνα**, ηταν επαγγελματική ομάδα καλαθοσφαίρισης. Ο σύλλογος εδρεύει στη Λιουμπλιάνα της Σλοβενίας. Η ομάδα διεξάγει τους εντός έδρας αγώνες της στην Αρένα Στόζιτσε, χωρητικότητας 12.480 θεατών. Το 2019 συγχωνεύθηκε με την κροατική Τσεντεβίτα Ζάγκρεμπ και προέκυψε η ΚΚ Τσεντεβίτα Ολίμπια.

## Ονομασίες
Ο σύλλογος ιδρύθηκε το 1946 ως τμήμα καλαθοσφαίρισης ενός ευρύτερου αθλητικού συλλόγου, της Σβόμποντα (στα ελληνικά, «Ελευθερία»). Αργότερα άλλαξε την ονομασία της αρκετές φορές, Οι πέντε τελευταίες ονομασίες του συλλόγου περιλαμβάνουν τους κύριους χορηγούς της ομάδας.

### Ονομασία συλλόγου
* KK Svoboda (1946)
* KK Enotnost (1947–54)
* AŠK Olimpija (1955–76)
* KK Olimpija (1976 έως 2019)

### Ονομασία χορηγού
* Brest (1976–78)
* Iskra (1978–82)
* ZZI (1982–83)
* Smelt (1983–97)
* Union (1997–2017)
* Petrol (2017–έως 2019)

## Δείτε επίσης
*ΚΚ Τσεντεβίτα Ολίμπια

## Παραπομπές


## Εξωτερικοί σύνδεσμοι

* 

Κατηγορία:Σλοβενικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
Ολιμπια
Iron Man (τραγούδι)

Το **Iron Man** είναι τραγούδι του αγγλικού Heavy Metal συγκροτήματος Black Sabbath, το οποίο κυκλοφόρησε ως single το 1971, και συμπεριλήφθηκε στον δεύτερο δίσκο τους, το *[[Paranoid (άλμπουμ)|Paranoid]]*, το 1970. Αργότερα κυκλοφόρησε και σε compilation άλμπουμ του συγκροτήματος. Η μουσική πιστώνεται και στα τέσσερα μέλη του συγκροτήματος, ενώ οι στίχοι γράφτηκαν από τον Γκίζερ Μπάτλερ. Οι στίχοι δεν έχουν σχέση με τον συνονόματο ήρωα της Marvel, αν και πλέον σχετίζονται λόγω της χρήσης του τραγουδιού στις ταινίες του ήρωα.  Το θέμα των στίχων αφορά έναν σιδερένιο άνθρωπο και για το πώς σκοπεύει να πάρει την εκδίκησή του από την ανθρωπότητα, η οποία τον αγνοεί.

Πρόκειται για ένα από τα γνωστότερα τραγούδια του συγκροτήματος, αλλά και γενικότερα του είδους, και με χαρακτηριστική εισαγωγή, παιγμένη με ντραμς, τα οποία ηχούν ρυθμικά, ενώ παράλληλα ακούγεται και ο στίχος *I am Iron Man*, με επεξεργασμένη φωνή. Ακολουθεί αργότερα, ένα από τα γνωστότερα κιθαριστικά riff του Heavy Metal, το οποίο πολλές φορές έχει μπει σε λίστες με τα καλύτερα riff, όπως για παράδειγμα στο Loudwire, κατατάχθηκε 1ο στα καλύτερα της δεκαετίας του 1970, όπως,  επίσης, και ένα από τα καλύτερα του συγκροτήματος. Επίσης, το single κατέλαβε την 52η θέση, το 1972, στα *Billboard Hot 100*. Το 2000, μία επανεκτέλεση από την επανένωση του συγκροτήματος το 1998, κέρδισε Grammy για την *Καλύτερη Metal Ερμηνεία*.

Το κομμάτι με το πέρας των χρόνων έχει τιμηθεί από διάφορα sites, έντυπα και άλλα μέσα, ενώ έχει χρησιμοποιηθεί και σε ταινίες, σε τηλεοπτικές σειρές ακόμα και σε διαφημιστικά σποτ. Ο τηλεοπτικός σταθμός VH1, το κατέταξε 1ο, ανάμεσα στα *Σπουδαιότερα Metal Τραγούδια όλων των εποχών*. Το περιοδικό *[[Rolling Stone]]*, στη λίστα του *[[Κατάλογος με τα 500 σημαντικότερα τραγούδια όλων των εποχών (Rolling Stone)|Κατάλογος με τα 500 σημαντικότερα τραγούδια όλων των εποχών]]*, το κατέταξε στη θέση 317. Σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 12η θέση. Τέλος, το κομμάτι έχει υποστεί και διασκευές από γνωστούς Rock καλλιτέχνες, μεταξύ των οποίων, πιο αξιοσημείωτες είναι αυτές των Alice in Chains, αλλά και του Marilyn Manson.

## Παραπομπές


## Εξωτερικοί σύνδεσμοι
* "Iron Man" lyrics
* We are Iron Man! A lowbrow literary mystery., *[[The Boston Globe]]*

Κατηγορία:Τραγούδια του 1970
Κατηγορία:Τραγούδια των Black Sabbath
Κατηγορία:Singles του 1971
Κατηγορία:Singles της Warner Bros. Records
Ψηφιακό Μουσείο της Ακαδημίας Πλάτωνος

Το **Ψηφιακό Μουσείο της Ακαδημίας Πλάτωνος** βρίσκεται στην Αθήνα εντός του αρχαιολογικού χώρου της Ακαδημίας Πλάτωνος στο μικρό πάρκο που περιβάλλεται από τις οδούς Μοναστηρίου, Τηλεφανούς, Κρέοντος και Πλάτωνα. 
## Ίδρυση
Εγκαινιάστηκε στις 26 Νοεμβρίου 2015 και το έργο έγινε στο πλαίσιο του συγχρηματοδοτούμενου έργου ΕΣΠΑ *Ακαδημία Πλάτωνος, Η Πολιτεία και ο Πολίτης* του υπουργείου Παιδείας. Ο αρχιτεκτονικός σχεδιασμός, η μουσειολογική μελέτη, οι εφαρμογές και τα εκθέματα πραγματοποιήθηκαν από το Ίδρυμα Μείζονος Ελληνισμού ενώ η κατασκευή του κτιρίου του Ψηφιακού Μουσείου υλοποιήθηκε από τον Δήμο Αθηναίων. 
## Λειτουργία
Υπεύθυνος για τη λειτουργία του Ψηφιακού Μουσείου είναι ο Οργανισμός Πολιτισμού Αθλητισμού και Νεολαίας του Δήμου Αθηναίων, η πρόσβαση για το κοινό είναι ελεύθερη και η παρουσίαση των εκθεμάτων είναι δίγλωσση (ελληνικά - Αγγλικά). Ώρες και μέρες λειτουργίας: Τρίτη έως Κυριακή από 9:00 π.μ. έως 16:00 μ.μ. τη Δευτέρα είναι κλειστό.
## Εκθέματα
Το Ψηφιακό Μουσείο της Ακαδημίας Πλάτωνος είναι ένα εκπαιδευτικό, διαδραστικό πολυμεσικό μουσείο και στόχος του είναι *η ανάδειξη των ιστορικών και αρχαιολογικών στοιχείων της Ακαδημίας και η προσέγγιση του χώρου της φιλοσοφίας και των ιδεών με την χρήση των πλέον σύγχρονων τεχνολογιών*. Τα εκθέματα του μουσείου και η δομή με την οποία παρουσιάζονται έχουν σκοπό την προετοιμασία του επισκέπτη για τη γνωριμία του με τον Πλάτωνα. Στην πρώτη αίθουσα του Μουσείου παρουσιάζεται ο Πλάτωνας ως ιστορικό πρόσωπο της Αθήνας του 4ου αιώνα π.Χ. μαζί με τον αρχαιολογικό χώρο της Ακαδημίας Πλάτωνος όπου έδρασε. Η δεύτερη αίθουσα είναι αφιερωμένη στο έργο και τις μεθόδους του Πλάτωνα και δίνει την ευκαιρία στον επισκέπτη να φιλοσοφήσει και να συνειδητοποιήσει κατά πόσο η σκέψη του Πλάτωνα τον αφορά. Στην τρίτη αίθουσα παρουσιάζεται η διαχρονική αξία του έργου του Πλάτωνα και η πορεία του στο χρόνο, οι επιδράσεις των απόψεών στη φιλοσοφική σκέψη και την ανθρωπότητα;

## Παραπομπές


Κατηγορία:Ψηφιακά μουσεία
Κατηγορία:Μουσεία στην Αθήνα
NGC 2452

Το **[[Νέος Γενικός Κατάλογος|NGC]] 2452** είναι ένα πλανητικό νεφέλωμα στον νότιο αστερισμό Πρύμνη ή Πρύμνα. Το νεφέλωμα αυτό ανακαλύφθηκε από τον Βρετανό αστρονόμο Τζον Χέρσελ, που παρατηρούσε από τη Νότια Αφρική, τη δεκαετία του 1830, και η ανακάλυψη αυτή δημοσιεύθηκε το 1847. Ο Χέρσελ αρχικώς το περιέγραψε ως *«ένα αντικείμενο του οποίου τη φύση δεν δύναμαι να διευκρινήσω. Ασφαλώς δεν είναι αστέρας, ούτε δύο αστέρες πολύ κοντά ο ένας στον άλλο [...] Θα έπρεπε να το αποκαλέσω ένα επίμηκες πλανητικό νεφέλωμα»*. Η απόστασή του από τη Γη δεν είναι γνωστή με κάποια ακρίβεια, πάντως είναι μεγαλύτερη των 2.000 ετών φωτός. 

Το NGC 2452 είναι μόλις ορατό με τα μεγαλύτερα ερασιτεχνικά τηλεσκόπια. Αν και νότιο αντικείμενο, είναι ορατό από το μεγαλύτερο μέρος του Βόρειου Ημισφαιρίου της Γης, τις νύκτες του χειμώνα. Παρατηρείται μεταξύ των αστέρων ο (όμικρον) Πρύμνας και 3 Πρύμνας, μόλις 8,5 λεπτά της μοίρας (και επομένως στο ίδιο τηλεσκοπικό πεδίο) νότια-νοτιοδυτικά από το δεκάδες φορές φωτεινότερο ανοικτό αστρικό σμήνος NGC 2453. Ωστόσο, το NGC 2452 ανιχνεύθηκε και στο υπέρυθρο ήδη από το 1983, στην επισκόπηση του IRAS, καθώς φέρει τη διακριτική ονομασία IRAS 07453-2712 στον κατάλογό του.

Στο κέντρο του γαλανόλευκου αυτού πλανητικού νεφελώματος παρατηρείται ό,τι έμεινε από τον αστέρα που το δημιούργησε: σήμερα είναι ένας παλλόμενος λευκός νάνος με σχετικώς όχι πολύ υψηλή επιφανειακή θερμοκρασία, που είναι καταλογογραφημένος, σε συνδυασμό με το νεφέλωμα, ως μεταβλητός αστέρας, ο **V354 Πρύμνας** (V354 Pup), καθώς η φωτεινότητά του μεταβάλλεται ελαφρώς περιοδικά, επειδή κύματα πυκνότητας διατρέχουν ολόκληρο το εσωτερικό του. Ο λευκός νάνος και κατά μέσο όρο το νεφέλωμα NGC 2452 απομακρύνονται από τη Γη και το Ηλιακό Σύστημα με ταχύτητα περίπου 68 χιλιόμετρα το δευτερόλεπτο (245 χιλιάδες χιλιόμετρα την ώρα).

## Παραπομπές


## Πηγές

* Hirshfeld, Alan, και Roger W. Sinnott (επιμ.), *Sky Catalogue 2000.0*, τόμος 2, Sky Publishing Corp. and Cambridge University Press, Cambridge (Massachusetts) 1985.

## Εξωτερικοί σύνδεσμοι
* 

NGC 2452
2452
NGC 2452
Κώστας Κριτσίνης

Ο **Κώστας Κριτσίνης** (1921-2010) ήταν Έλληνας δικηγόρος, πολιτικός και συγγραφέας. Υπηρέτησε ως νομάρχης σε διάφορους νομούς, με τελευταίο το νομό Φλώρινας, όπου θήτευσε από το 1982 έως το 1985.

## Βιογραφικά στοιχεία
Γεννήθηκε στην Ερμούπολη. Σπούδασε Νομικά και δικηγόρησε. Διετέλεσε επί μια δεκαετία Κεφαλληνίας (1974-78) Νομάρχης Χίου (1978-82) και Φλώρινας από το 1982 έως το 1985. 

Είναι μεταφραστής του Ζιλιέν Γκρακ («Η Ακτή των Σύρτεων»), του Κλοντ Ντελαρί («Περιμένοντας τον Πόλεμο», «Ο θρίαμβος των Ελεφάντων»), του Πάτρικ Γκρένβιλ («Τα Μαύρα Φρούρια»), του Μπερνάρ Πιες («Στον Αστερισμό του Κυνός»), του Μισέλ Ρίο («Το Μοιραίο Λάθος»), του Λουις Μιζόν («Ο θάνατος του Ίνκα»), του Γιαροσλάβ Πουτίκ («Ο Άνθρωπος με το ξυράφι»), της Σέλμα Λάγκερλεφ («Το βιβλίο των Χριστουγέννων»), (Εκδόσεις Σ. Ι. Ζαχαρόπουλος), του Ανρί Τρουαγιά («Η Ζωή και το Έργο του Ντοοτογέφσκι»), (Εκδόσεις Πελεκάνος), του Παναΐτ Ιστράτι («Προς την Άλλη Φλόγα»), (Εκδόσεις Κάλβος), κ.ά. Το ποίημά του "Νοεμβριανή νυχτιά" μελοποιήθηκε από τον συνθέτη Σπύρο Σαμοΐλη.

Απεβίωσε σε ηλικία 89 ετών στις 10 Μαΐου 2010 και κηδεύτηκε στην Αθήνα.

## Παραπομπές


Κατηγορία:Νομάρχες Χίου
Κατηγορία:Έλληνες μεταφραστές
Κατηγορία:Νομάρχες Φλώρινας
Κατηγορία:Νομάρχες Κεφαλληνίας
Σύνταγμα της Βοσνίας και Ερζεγοβίνης

Το **Σύνταγμα της Βοσνίας και Ερζεγοβίνης** είναι το ανώτατο νομικό έγγραφο της Βοσνίας και Ερζεγοβίνης. Περιλαμβάνεται στο παράρτημα 4 της γενικής συμφωνίας ειρήνης, γνωστής ως η Συμφωνία του Ντέιτον, η οποία υπογράφηκε στις 14 Δεκεμβρίου 1995. Με το σύνταγμα αυτό επισφραγίστηκε το τέλος του πολέμου στη Βοσνία και Ερζεγοβίνη, ωστόσο έχει δεχτεί ένα σημαντικό ποσοστό κριτικής. Υπό την εποπτεία της διεθνούς κοινότητας, μια προσπάθεια τροποποίησής του, το 2006, απέτυχε να πάρει την έγκριση των δύο τρίτων των μελών της Βουλής των Αντιπροσώπων της χώρας.

Μεταξύ άλλων, το σύνταγμα δεσμεύεται για την ελευθερία, την ισότητα, την ανεκτικότητα και τους δημοκρατικούς θεσμούς της κυβέρνησης. Αναφέρει επίσης ότι οι φορείς της εθνικής κυριαρχίας είναι οι λαοί που συνιστούν την ομοσπονδία της Βοσνίας και Ερζεγοβίνης (Σέρβοι, Βόσνιοι και Κροάτες). Για τη διαδικασία τροποποίησής του, το Σύνταγμα ορίζει ότι απαιτείται απόφαση της Βουλής των Αντιπροσώπων, στην οποία να περιλαμβάνονται τα δύο τρίτα των παρόντων και ψηφιζόντων βουλευτών.

## Παραπομπές


Κατηγορία:Πολιτική της Βοσνίας και Ερζεγοβίνης
Βοσνια Ερζεγοβινη
Σύνταγμα της Βουλγαρίας

Το **Σύνταγμα της Δημοκρατίας της Βουλγαρίας** (βουλγάρικα: *Конституция на Република България*) είναι η ανώτατη και βασικότερη νομοθεσία της Δημοκρατίας της Βουλγαρίας. Το σημερινό σύνταγμα, που είναι χρονολογικά το τέταρτο σύνταγμα στην ιστορία της Βουλγαρίας, εγκρίθηκε στις 12 Ιουλίου 1991 από την 7η Μεγάλη Εθνοσυνέλευση της Βουλγαρίας και ορίζει το πολίτευμα της χώρας ως ενιαία κοινοβουλευτική δημοκρατία. Έχει τροποποιηθεί πέντε φορές (το 2003, το 2005, το 2006, το 2007 και το 2015).

Εκτός από το σημερινό δημοκρατικό σύνταγμα του 1991 και το πρώτο μοναρχικό Σύνταγμα του Τάρνοβο, άλλα βουλγαρικά συντάγματα ήταν το Σύνταγμα του Ντιμιτρόφ (μεταξύ 1947 και 1971) και το Σύνταγμα Ζίβκοφ (από το 1971 ως το 1991). Και τα δύο από τα τελευταία είχαν σοσιαλιστικό περιεχόμενο.

## Παραπομπές


Κατηγορία:Δίκαιο της Βουλγαρίας
Βουλγαρια
Σύνταγμα της Γαλλίας

Το ισχύον **Σύνταγμα της Γαλλίας** υιοθετήθηκε στις 4 Οκτωβρίου 1958. Η τυπική του ονομασία είναι **Σύνταγμα της Πέμπτης Δημοκρατίας**, καθώς αντικατέστησε εκείνο της λεγόμενης Τέταρτης Δημοκρατίας (1946). Ο Σαρλ ντε Γκωλ ήταν η κύρια κινητήρια δύναμη για την εισαγωγή του νέου συντάγματος, ενώ το κείμενό του συντάχθηκε από τον Μισέλ Ντεμπρέ. Από την υιοθέτησή του ως σήμερα το σύνταγμα έχει τροποποιηθεί δεκαοκτώ φορές, με πρόσφατη τροποποίηση εκείνη του 2008.

Το σύνταγμα προβλέπει τις διαδικασίες για την εκλογή του Προέδρου και του Κοινοβουλίου, την επιλογή της κυβέρνησης, καθώς και τις αρμοδιότητες του καθενός και τις σχέσεις μεταξύ τους. Εξασφαλίζει την δικαστική αρχή και δημιουργεί ένα ανώτατο δικαστήριο, ένα συνταγματικό δικαστήριο και ένα οικονομικό και κοινωνικό συμβούλιο. Θεωρείται ότι έχει σχεδιαστεί για να δημιουργήσει ένα πολιτικά ισχυρό Πρόεδρο.

## Παραπομπές


Κατηγορία:Πολιτική της Γαλλίας
Γαλλια
Παγωμένο Νεφέλωμα του Λέοντος

thumb|right|255px|Το «Παγωμένο Νεφέλωμα» στον Λέοντα
Το **«Παγωμένο Νεφέλωμα του Λέοντος»** (Frosty Leo Nebula) ή **IRAS 09371+1212** είναι ένα πρωτοπλανητικό νεφέλωμα (PPN) που βρίσκεται σε απόσταση περίπου 10.000 έτη φωτός από τη Γη, στον αστερισμό Λέοντα. Είναι διπολικό νεφέλωμα, με κεντρικό αστέρα φασματικού τύπου K7 II (πορτοκαλί λαμπρό γίγαντα). Είναι ασυνήθιστο ως προς το ότι το φως του παρουσιάζει ένα εξαιρετικά βαθύ χαρακτηριστικό απορροφήσεως στο φάσμα του σε μήκος κύματος 3,1&nbsp;µm, ενώ το ίδιο το νεφέλωμα κείται περισσότερο από 900 παρσέκ πάνω από το επίπεδο του Γαλαξία μας . Επιπλέον, έχει τη μοναδική γνωστή περιαστρική εκροή σε πρωτοπλανητικό νεφέλωμα στην οποία η παρουσία κρυσταλλικού πάγου κυριαρχεί στο φάσμα εκπομπής στα μεγάλα μήκη κύματος.

## Χαρακτηριστικά
Το Παγωμένο Νεφέλωμα του Λέοντος  έχει δύο λοβούς που απέχουν ο ένας από τον άλλο 2&Prime;. Ανάμεσά τους διακρίνεται πλάγια ένας δακτύλιος σκόνης, ενώ μακρύτερα, κατά μήκος του πολικού του άξονα υπάρχουν δύο αμυδρές αλλά ευδιάκριτες συγκεντρώσεις νεφελωματώδους ύλης που χωρίζονται από περίπου 23&Prime;. Το όλο νεφέλωμα έχει σχήμα που θυμίζει κλεψύδρα και παρατηρείται σε κλίση 15° ως προς το επίπεδο της ουράνιας σφαίρας. Ο μοριακός του θύλακας διαστέλλεται με ταχύτητα περίπου 25 χιλιομέτρων ανά δευτερόλεπτο.

## Ιστορία παρατηρήσεων
Το νεφέλωμα αυτό προσέλκυσε για πρώτη φορά την προσοχή στην επισκόπηση του IRAS, εξαιτίας των εξαιρετικά χαμηλών θερμοκρασιών που αντιστοιχούσαν στο χρώμα του. Επίσης, διαθέτει ένα μοναδικά καθαρό μέγιστο στα 60 μm.

## Συμμετρία
Το «Παγωμένο Νεφέλωμα του Λέοντος» είναι το πρώτο γνωστό διπολικό πρωτοπλανητικό νεφέλωμα που έχει σημειακή κατοπτρική συμμετρία (όλα τα άλλα έχουν αξονική συμμετρία). Η σημειακή συμμετρία αποτελεί μία αρκετά κοινή τάση στα πλανητικά νεφελώματα, όπως π.χ. στα NGC 2022, NGC 2371-2, NGC 6309, NGC 6563, στο «Μάτι της Γάτας», στο «Νεφέλωμα του Αλτήρα», στο «Νεφέλωμα του Κρόνου», κ.ά.. Οι Morris και Reipurth (1990) υποθέτουν ότι η σημειακή συμμετρία οφείλεται είτε στη διπολική εκροή που κατευθύνεται από έναν δίσκο που εκτελεί μετάπτωση, είτε σε έναν διπλό αστέρα σε κοινό θύλακα, που επίσης εκτελεί μετάπτωση.

## Ονομασία
Οι Forveille κ.ά. το 1987 έδωσαν στο IRAS 09371+1212 το προσωνύμιο «Παγωμένο Νεφέλωμα του Λέοντος» επειδή ερμήνευσαν το εξαιρετικά ασυνήθιστο φάσμα του στο άπω υπέρυθρο ως αποτέλεσμα της ελλείψεως μορίων νερού στην αέρια κατάσταση, πράγμα που με τη σειρά του αποδίδεται στη συμπύκνωση του νερού με τη μορφή πάγου επάνω σε κόκκους σκόνης. Η ερμηνεία αυτή επαληθεύθηκε το επόμενο έτος (1988) από τρεις ανεξάρτητες εργασίες. Παρατηρώντας το φάσμα μεταξύ των 35 και 65 μm, οι Omont κ.ά. το 1990 διεπίστωσαν ότι πολύ ψυχροί (ψυχρότεροι των 220 βαθμών C υπό το μηδέν) κόκκοι σκόνης πυριτικών ορυκτών επενδεδυμένοι με άφθονο κρυσταλλικό πάγο νερού ευθύνονται για την εκπομπή στα 60 μm.

## Παραπομπές


## Πηγές

* 
* 
* 
* 
* 

* 
* 

## Εξωτερικοί σύνδεσμοι

* Εικόνα του νεφελώματος

Παγωμενο
Παγωμενο νεφελωμα
Βυζαντινό Μουσείο Μάνης

Το **Βυζαντινό Μουσείο Μάνης** στεγάζεται στον Πύργο Πικουλάκη στην Αρεόπολη, δίπλα στον ναό του Αγίου Ιωάννη, και αποτελεί έναν από τους σταθμούς στο "Δίκτυο Μουσείων Μάνης". Το συγκρότημα είναι μια οχυρή μανιάτικη κατοικία, με πύργο και πυργόσπιτο, των προεπαναστατικών χρόνων δωρεά του Ιωάννη Πικουλάκη στο Δημόσιο. Στον Πύργο Πικουλάκη η μόνιμη έκθεση έχει θέμα τις "**Ιστορίες θρησκευτικής πίστης της Μάνης**" και αναπτύσσεται σε δύο θεματικές ενότητες :
* "Εμφάνιση και εδραίωση του Χριστιανισμού" στο ισόγειο**

Η πρώτη ενότητα αναφέρεται στην εμφάνιση και τη σταδιακή διάδοση και εδραίωση του χριστιανισμού στη Μάνη. Η έκθεση βασίζεται κατεξοχήν σε αρχαιολογικό υλικό. Ευρήματα από τις μεγάλες βασιλικές στο Γύθειο, στην Καινήπολη και στο Τηγάνι, και αρχιτεκτονικά, κυρίως, γλυπτά ναών του 11ου και του 12ου αιώνα τοποθετούν τον επισκέπτη έναντι του ζητήματος του εκχριστιανισμού της Μάνης.
*  "Η Εκκλησία: τόπος λατρείας - χώρος επικοινωνίας" στον όροφο**

Η δεύτερη ενότητα επιχειρεί να προβάλλει τα βασικά χαρακτηριστικά του χριστιανικού ναού, που ως δημιούργημα – με την αρχιτεκτονική του μορφή και τη ζωγραφική του διακόσμηση – συνοψίζει το δόγμα της πίστης και παράλληλα συνιστά σημείο αναφοράς για την κοινότητα των πιστών, που συγκεντρώνονται εντός του για την άσκηση της λατρείας. Τοιχογραφίες και εικόνες, εκκλησιαστικά βιβλία, αναθηματικές επιγραφές ευσεβών Μανιατών, καθώς και εκκλησιαστικά αντικείμενα ή λειτουργικά σκεύη που υπηρετούν το τελετουργικό, χρονολογούμενα από τη βυζαντινή ή και τη μεταβυζαντινή περίοδο.

## Παραπομπές


## Πηγές
* https://web.archive.org/web/20180413124100/http://www.tap.gr/tapadb/components/com_jshopping/files/demo_products/084_MAN_MANH_W.pdf
* http://collections.culture.gr/SearchItems.aspx?LocationID=26&periodstring= 

## Πληροφορίες
* http://odysseus.culture.gr/h/1/gh155.jsp?obj_id=18381 

Κατηγορία:Βυζαντινά μουσεία στην Ελλάδα
Κατηγορία:Μάνη
Σύνταγμα της Σλοβακίας

Το **Σύνταγμα της Σλοβακικής Δημοκρατίας** (σλοβάκικα: *Ústava Slovenskej republiky*) υιοθετήθηκε την 1η Οκτωβρίου 1992, ενώ είχε ψηφιστεί από το Εθνικό Συμβούλιο της Σλοβακίας ένα μήνα πριν, την 1η Σεπτεμβρίου. Η μέρα ψήφισης του συντάγματος αποτελεί εορτή στη Σλοβακία.

## Σύνοψη
Το κείμενο του συντάγματος χωρίζεται στο προοίμιο και σε 9 μέρη (τα περισσότερα μέρη χωρίζονται σε κεφάλαια), τα οποία με τη σειρά τους διαιρούνται σε 156 άρθρα.

* Το προοίμιο
* Πρώτο μέρος 
** Γενικές διατάξεις (*αρ. 1 ως 7Α*)
** Κρατικά σύμβολα (*αρ. 8 και 9*)
** Πρωτεύουσα της Σλοβακικής Δημοκρατίας (*αρ. 10*)
* Δεύτερο μέρος - Θεμελιώδη δικαιώματα και ελευθερίες 
** Γενικές διατάξεις (*αρ. 11 ως 13*)
** Θεμελιώδη ανθρώπινα δικαιώματα και ελευθερίες (*αρ. 14 ως 25*)
** Πολιτικά δικαιώματα (*αρ. 26 ως 32*)
** Δικαιώματα των εθνικών μειονοτήτων και εθνικών ομάδων (*αρ. 33 και 34*)
** Οικονομικά, κοινωνικά και πολιτισμικά δικαιώματα (*αρ. 35 ως 43*)
** Δικαίωμα στην προστασία του περιβάλλοντος και την πολιτιστική κληρονομιά (*αρ. 44 και 45*)
** Δικαίωμα παροχής δικαστικής προστασίας και άλλης νομικής προστασίας (*αρ. 46 ως 50*) 
** Κοινές διατάξεις μέρους ένα και μέρους δύο (*αρ. 51 ως 54*)
* Τρίτο μέρος 
** Οικονομία στην Σλοβακική Δημοκρατία (*αρ. 55 ως 59*)
** Ανώτατος Έλεγχος της Σλοβακικής Δημοκρατίας (*αρ. 60 ως 63*)
* Τέταρτο μέρος - Νομικά αυτοδιοικούμενα όργανα (no chapters, *αρ. 64 ως 71*)
* Πέμπτο μέρος - Νομοθετική εξουσία 
** Εθνικό Συμβούλιο της Σλοβακικής Δημοκρατίας (*αρ. 72 ως 92*)
** Δημοψήφισμα (*αρ. 93 ως 100*)
* Έκτο μέρος - Εκτελεστική εξουσία  
** Πρόεδρος της Σλοβακικής Δημοκρατίας (*αρ. 101 ως 107*)
** Κυβέρνηση της Σλοβακικής Δημοκρατίας (*αρ. 108 ως 123*)
* Έβδομο μέρος - Δικαστική εξουσία (2 κεφάλαια)
** Συνταγματικό Δικαστήριο της Σλοβακικής Δημοκρατίας (*αρ. 124 ως 140*)
** Δικαστικό σύστημα της Σλοβακικής Δημοκρατίας (*αρ. 141 ως 148*)
* Όγδοο μέρος - Υπηρεσία των δημοσίων κατηγόρων στη Σλοβακική Δημοκρατία
** Δημόσιοι κατήγοροι της Σλοβακικής Δημοκρατίας (*αρ. 149 ως 151*)
** Διαμεσολαβητής (*αρ. 151Α*)
* Ένατο μέρος - Μεταβατικές και τελικές διατάξεις (χωρίς κεφάλαια, *αρ. 152 ως 156*)

## Παραπομπές


Κατηγορία:Πολιτική της Σλοβακίας
Σλοβακια
Fly Hellas

Η **Fly Hellas** (πρώην **Viking Hellas Airlines**) ήταν ιδιωτική αεροπορική εταιρεία που εκτελούσε ναυλωμένες πτήσεις. Η βάση της εταιρείας βρισκόταν στον Διεθνή Αερολιμένα Αθηνών. Λειτούργησε από το 2010 έως το 2011.

## Ιστορικό
Τον Οκτώβριο του 2009 ιδρύθηκε η Viking Hellas και της δόθηκε το πιστοποιητικό λειτουργίας από την Υπηρεσία Πολιτικής Αεροπορίας.

Στη 1 Φεβρουαρίου 2010 ξεκίνησε το πτητικό της έργο με ένα αεροσκάφος τύπου McDonnell Douglas MD-83 εκτελώντας προγραμματισμένες και ναυλωμένες πτήσεις στην Ευρώπη. Στη συνέχεια ανακοινώθηκε η παραγγελία δύο αεροσκαφών τύπου Airbus A320-200.
μικρογραφία|236x236εσ|SX-SMV Airbus A320-231 Fly Hellas
Τον Οκτώβριο του 2010, η μητρική εταιρεία Viking Airlines έπαυσε να λειτουργεί, ενώ έγινε προσπάθεια για επανέναρξη της λειτουργίας της τον Μάρτιο του 2011. Κάτι τέτοιο δε συνέβη ποτέ. Τη περίοδο αυτή, τον Φεβρουάριο του 2011 η Viking Hellas ανακοίνωσε πως θα επαναλειτουργήσει με νέα ονομασία, ως Fly Hellas, για να αποστασιοποιηθεί από τον όμιλο εταιρειών Viking Airlines A.B. . Η εταιρεία άλλαξε επισήμως το όνομα της σε Fly Hellas τη 1η Μαΐου 2011. Επίσης, η εταιρεία ανακοίνωσε πως θα κλείσει τη βάση της στο Αεροδρόμιο Γκάτγουικ, και πως θα ανοίξει μια βάση στο αεροδρόμιο του Μάντσεστερ.

Στις 2 Νοεμβρίου 2011, η Fly Hellas ανακοίνωσε πως λόγω οικονομικών δυσκολιών, όλες οι πτήσεις της θα σταματήσουν το Νοέμβριο του 2011, ελπίζοντας για επιστροφή τους τον Δεκέμβριο του ίδιου έτους. Στις 5 Δεκεμβρίου, ανακοινώθηκε πως τελικά δεν θα γίνει επανέναρξη των πτήσεων, και πως η εταιρεία έπαυσε να λειτουργεί οριστικά. Και τα τέσσερα αεροσκάφη της επεστράφησαν στους εκμισθωτές τους.

## Προορισμοί
* **[[Αίγυπτος]]**
** Κάιρο
* **[[Ελλάδα]]**
** Αθήνα - **Βάση**
** Σάμος
** Σκιάθος
** Θεσσαλονίκη
*μικρογραφία|SX-SMV Airbus A320-231 Fly Hellas**[[Γαλλία]]**
** Λυών
** Νάντη
** Παρίσι
* **[[Ηνωμένο Βασίλειο]]**
** Μπέλφαστ
** Μπέρμιγχαμ
** Χάμπερσαϊντ
** Λονδίνο
*** Αεροδρόμιο Γκάτγουικ
*** Αεροδρόμιο Στάνστεντ
** Μάντσεστερ
* **[[Ισραήλ]]**
** Τελ Αβίβ
* **[[Ιταλία]]**
** Μιλάνο
* **[[Πορτογαλία]]**
** Πόρτο

## Στόλος
Ο στόλος της Fly Hellas περιελάμβανε τα εξής αεροσκάφη μέχρι το Νοέμβριο του 2011:[right|thumb|[Airbus A320 της Viking Hellas στο Αεροδρόμιο του Ρότερνταμ. (2010)]]



## Παραπομπές


## Εξωτερικοί σύνδεσμοι
* 
* (Γαλλικά) Descriptif compagnie Viking Hellas

Κατηγορία:Πρώην αεροπορικές εταιρείες της Ελλάδας
Κλεάνθης Παλαιολόγος

Ο  **Κλεάνθης  Παλαιολόγος** (11 Νοεμβρίου 1902 - 25 Αυγούστου 1990) ήταν Έλληνας αθλητής, προπονητής, συγγραφέας και λογοτέχνης.

## Βιογραφία
Γεννήθηκε στην Αθήνα το 1902 και μεγάλωσε στη Μυτιλήνη. Πατέρας του ήταν ο παπα-Παλαιολόγος ή παπα-Χαστάς. Με το πέρας των γυμνασιακών σπουδών του επιστρατεύτηκε και στάλθηκε στο Μικρασιατικό μέτωπο. Αργότερα, γράφτηκε στη Θεολογική Σχολή του Πανεπιστημίου Αθηνών και συνέχισε τις σπουδές του μέχρι τις πτυχιακές εξετάσεις, φοιτώντας παράλληλα και στο Διδασκαλείο Γυμναστικής.

Το 1926 διορίστηκε καθηγητής γυμναστικής στο Πρακτικό Λύκειο Μυτιλήνης μέχρι το 1929. Εργάστηκε ως προπονητής ποδοσφαίρου, κολύμβησης και στίβου σε πολλούς αθλητικούς συλλόγους και σε εθνικές ομάδες. Διετέλεσε για 15 χρόνια μέλος της διοίκησης του ΣΕΓΑΣ, μέλος της Ελληνικής Ολυμπιακής Επιτροπής (ΕΟΕ) και αντιπρόεδρος του Συνδέσμου Προπονητών Στίβου. Υπήρξε ιδρυτικό μέλος και μόνιμος ομιλητής της Διεθνούς Ολυμπιακής Ακαδημίας και αντιπρόεδρος της κατά την τελευταία δεκαετία της θητείας του. Επί 10 χρόνια ήταν Γενικός Γραμματέας της Διεθνούς Ομοσπονδίας Προπονητών Αθλητισμού (ΔΟΠΑ).

Ο Κλεάνθης Παλαιολόγος ίδρυσε τον πολιτιστικό σύλλογο «Λεσβιακή Παροικία», του οποίου διετέλεσε πρόεδρος από το 1966 έως το 1985.

Πέθανε στις 25 Αυγούστου του 1990.

## Τιμές
Ο Κλεάνθης Παλαιολόγος τιμήθηκε από την Ελληνική πολιτεία με το παράσημο του Ταξιάρχη του Φοίνικα. Επίσης, ανακηρύχτηκε επίτιμος διδάκτωρ από το Πανεπιστήμιο της Βουδαπέστης και του απονεμήθηκαν τα ανώτατα διάσημα της Διεθνούς Ολυμπιακής Επιτροπής (ΔΟΕ). Το 2015, στο πλαίσιο σχετικής δημόσιας διαβούλευσης, ο σύλλογος «Λεσβιακή Παροικία» (Αττικής), με ψήφισμά του, πρότεινε προς το Δήμο Λέσβου τη μετονομασία του Δημοτικού Σταδίου Μυτιλήνης (γνωστού με το τουρκικής προέλευσης προσωνύμιο *Ταρλάς*) σε «Κλεάνθης Παλαιολόγος», καθώς και τη μεταφορά της προτομής του Παλαιολόγου από το δημοτικό κήπο της πόλης στην είσοδο του σταδίου.

## Εργογραφία
* Οι δρόμοι ταχύτητας και εμποδίων
* Προπόνησις αθλητών. Ρίψεις
* Το κολύμπι ως σπορ και ως άθλημα
* Το άλμα επί κοντώ
* Το κολύμπι ως εθνικό αγώνισμα των Ελλήνων
* Ευχάριστη πρωινή γυμναστική
* Το κολύμπι (1948, 21950)
* Εγκυκλοπαίδεια των σπόρ. Ποδόσφαιρον (1961)
* Ανάβαση στον Όλυμπο
* Το κολύμπι για όλους
* Θρύλοι από την Ολυμπία (1972, «Χρυσό Μετάλλιο» της Διεθνούς Ακαδημίας των Παρισίων. επανέκδ. Άγκυρα, 2003. ISBN 960-422-050-0)
* Ολυμπία και Ολυμπιακοί Αγώνες στην αρχαιότητα (Έφεσος, 2004. ISBN 960-8326-03-6)
* Ολυμπία. Μια ξενάγηση στο μύθο και στην ιστορία της (επιμ. Άγγελος Κλ. Παλαιολόγος. Άγκυρα, 2004. ISBN 960-422-096-9)

## Παραπομπές


## Βιβλιογραφία
*

## Δείτε επίσης
* Παλλεσβιακοί Αγώνες 1924

## Εξωτερικοί σύνδεσμοι
* (φωτογρ.) Η προτομή του Κλ. Παλαιολόγου στο Δημοτικό Κήπο Μυτιλήνης. *Εμπρός net* (22 Απριλίου 2015). Ανακτήθηκε στις 9.06.2016.

Κατηγορία:Έλληνες προπονητές υδατοσφαίρισης
Κατηγορία:Έλληνες συγγραφείς του 20ού αιώνα
Κατηγορία:Έλληνες προπονητές κολύμβησης
Κατηγορία:Έλληνες προπονητές ποδοσφαίρου
Κατηγορία:Έλληνες προπονητές στίβου
Κατηγορία:Προπονητές υδατοσφαίρισης Ν.Ο. Πατρών
Δίκτυο Μουσείων Μάνης

Το **Δίκτυο Μουσείων Μάνης** στοχεύει στην υποστήριξη μιας περιοχής με σημαντική ιστορία, πλούτο μνημείων και υψηλή επισκεψιμότητα, μέσα από την παρουσίαση του πολιτισμού της κατά τη βυζαντινή και τη μεταβυζαντινή περίοδο.

## Ιστορικά κτίσματα
Για την εγκατάσταση του Δικτύου έχουν επιλεγεί κτίσματα που αποτελούν και σημαντικά ιστορικά μνημεία:
*Το  Οχυρό συγκρότημα  των Μούρτζινων-Τρουπάκηδων στην Καρδαμύλη, όπου σχολιάζονται οι μανιάτικοι οικισμοί.
*Ο Πύργος Πικουλάκη στην Αρεόπολη, αφιερωμένη στη θρησκευτικότητα των Μανιατών.
## Σκοπός
Σε κάθε σταθμό του Δικτύου παρουσιάζονται σημαντικά στοιχεία της πολιτιστικής ιδιοσυστασίας της Μάνης, ενώ και οι δύο σταθμοί παραπέμπουν και στα μνημεία της περιοχής, ώστε ο επισκέπτης να μπορεί να προγραμματίζει την περιήγηση του στον ευρύτερο χώρο, αναλόγως προς τα ενδιαφέροντα του.

## Παραπομπές


Κατηγορία:Μουσεία στην Ελλάδα
Μπατζίνα

Η **μπατζίνα** είναι ζυμαρόπιτα, δηλαδή πίτα χωρίς φύλλο, της Θεσσαλίας και ιδιαίτερα της περιοχής της Καρδίτσας. Τα υλικά της είναι τόσο απλά όσο και η προέλευσή της.

Μια απλή πίτα στη Θεσσαλία γινόταν από αλεύρι, τυρί, γάλα, αυγά. Όταν προστέθηκε και κολοκύθι, δημιουργήθηκε η πίτα που λέγεται μπατζίνα. Η λέξη *μπατζίνα* προέρχεται από τη λέξη *[[μπάτζος]]* (ή *μπάτσος*) που είναι ελληνικό λευκό, σκληρό αιγοπρόβειο τυρί, με προέλευση τη Δυτική Μακεδονία. Έχει λεπτή ζύμη, ψημένη στο φούρνο, με αποτέλεσμα να γίνει τραγανή. Η παραδοσιακή μπατζίνα είναι αρκετά λεπτή, για δύο λόγους. Πρώτον για να ψηθεί γρήγορα και δεύτερον για να παραμένει τραγανή για πολλές ώρες ή και μέρες. Η ευκολία στην παρασκευή της, την έκανε ιδανική για όλες τις περιστάσεις. Είναι το γεύμα που έπαιρναν στα χωράφια οι αγρότες, τυλιγμένο μέσα σε πετσέτα. Είναι το κολατσιό που έδιναν οι γονείς στα παιδιά για το σχολείο. Είναι ιδανική για πρωινό.

Η μπατζίνα των καραγκούνηδων παρασκευαζόταν με τη χρήση καλαμποκάλευρου αντί για αλεύρι σίτου .

Η μπατζίνα μία πολύ νόστιμη πίτα, εύκολη και οικονομική, που φτιάχνεται γρήγορα, χωρίς φύλλα και με λίγα υλικά. Ηταν ή εύκολη λύση για τις αγροτικές οικογένειες του θεσσαλικού κάμπου και συγκεκριμένα της Καρδίτσας που οι δουλειές στα χωράφια πάντα περίμεναν και οι νοικοκυρές έπρεπε να τα προλαβαίνουν όλα. Έτσι έβρισκαν εύκολες συνταγές, αλλά και νόστιμες για να χορτάσει όλη η οικογένεια. Από γενιά σε γενιά η μπατζίνα κράτησε να φτιάχνεται μέχρι και σήμερα, τρώγεται ευχάριστα από όλους όλες τις ώρες.

## Παραπομπές


Κατηγορία:Ελληνική κουζίνα
Ύστερη αρχαιότητα

Με τον ευρύ όρο **ύστερη αρχαιότητα** εννοείται προσεγγιστικά η χρονολογική περίοδος 200–800, ή 250-750 μ.Χ., μεταβατική περίοδος από την κλασική αρχαιότητα στον μεσαίωνα. Πρόκειται για χρονική περίοδο στην οποία έγιναν εκτεταμένες πολιτισμικές και πολιτικές αλλαγές, στις οποίες περιλαμβάνεται η στερέωση των μεγάλων μονοθεϊστικών θρησκειών, η ανάπτυξη και παρακμή της αυτοκρατορίας των Σασανιδών η γερμανική κατάκτηση της δυτικής ρωμαϊκής αυτοκρατορίας και η μετουσίωση της ανατολικής ρωμαϊκής αυτοκρατορίας σε στρατιωτικό χριστιανικό κράτος, παράλληλα με την επέκταση του Ισλάμ. 

## Η καθιέρωση του όρου
Ο όρος πιστοποιείται στα Γερμανικά ήδη από το 1900. Ο όρος *Spätantike*, κυριολεκτικά "ύστερη αρχαιότητα", χρησμοποιήθηκε από τους γερμανόφωνους ιστοριογράφους από τη στιγμή που τον έκανε δημοφιλή ο Αλόις Ρίεγκλ στις αρχές του 20ού αι.. Το 1949 και ύστερον ο ιστορικός της αρχαιότητας Ανρί-Ιρενέ Μαρού (Henry-Irénée Marrou) εξήγησε τους λόγους για τους οποίους είναι προτιμότερος ο όρος από τους άλλους που σχετίζονταν με τη ρωμαϊκή αυτοκρατορία και την πτώση της, διαμορφώνοντας παράλληλα μια νέα τάση στην ιστοριογραφία σε σχέση με την ύστερη αρχαιότητα. Η νέα τάση περιλάμβανε τη συμπερίληψη αισθητικών προτύπων και περαιτέρω εκτίμηση στις λογοτεχνικές και καλλιτεχνικές αξίες της Ύστερης Αρχαιότητας

## Βασικά χαρακτηριστικά
Ο όρος ύστερη αρχαιότητα διακρίνεται για τέσσερα βασικά χαρακτηριστικά:
* περιοδολόγηση μακρά σε διάρκεια περίπου 6 αιώνων
* γεωγραφική κατανομή επεκτάσιμη. 
* επαναλαμβανόμενο κεντρικό θέμα ή θέματα.  
* θεωρητικές κρίσεις για το σύνολο της περιόδου.

Όσον αφορά στον Μαρού και άλλους ιστοριογράφους η έκφραση «Ύστερη Αρχαιότητα» σχετίζεται κυρίως με τη ρωμαϊκή αυτοκρατορία και τους άμεσους γείτονές της. Από την άλλη οι ιστορικοί της τέχνης τη χρησιμοποιούν για να περιγράψουν αισθητικές και πολιτισμικές αντιλήψεις πολύ πέρα από το γεωγραφικό πλαίσιο της ρωμαϊκής αυτοκρατορίας. Είναι ένας όρος που προσδίδει συγκεκριμένη αξία στις δημιουργικές πτυχές της περιόδου, ιδιαίτερα στις θρησκευτικές, πολιτιστικές της δυτικής ρωμαϊκής αυτοκρατορίας και τη σταδιακή συρρίκνωσή της σε ορισμένες γεωγραφικές επικράτειες.

## Παραπομπές Σημειώσεις


## Εξωτερικοί σύνδεσμοι

* ORB Encyclopedia's section on Late Antiquity in the Mediterranean από ORB
*Overview of Late Antiquity, από ORB
*Princeton/Stanford Working Papers in Classics, a collaborative forum of Princeton and Stanford to make the latest scholarship on the field available in advance of final publication.
*The End of the Classical World , source documents from the Internet Medieval Sourcebook
*Worlds of Late Antiquity , από University of Pennsylvania
**[http://libmma.contentdm.oclc.org/cdm/ref/collection/p15324coll10/id/156533 Age of spirituality: late antique and early Christian art, third to seventh century]* από The Metropolitan Museum of Art.


Κατηγορία:Κλασική αρχαιότητα
Κατηγορία:Ιστορία της Μεσογείου
Απλά εμβόλια κατά του ιού HPV

μικρογραφία|Εμβόλιο HPV
Τα **εμβόλια κατά του ιού των ανθρωπίνων θηλωμάτων (HPV)** είναι εμβόλια που προλαμβάνουν τη λοίμωξη από ορισμένους τύπους του ιού HPV. Τα διαθέσιμα εμβόλια προστατεύουν από δύο, τέσσερις ή εννέα τύπους του HPV. Όλα τα εμβόλια προστατεύουν κατ' ελάχιστον από τους τύπους HPV 16 και 18 που ενέχουν το μεγαλύτερο κίνδυνο για καρκίνο του τραχήλου της μήτρας. Εκτιμάται ότι μπορεί να προλαμβάνουν το 70% των καρκίνων του τραχήλου της μήτρας, το 80% των καρκίνων του πρωκτού, το 60% των καρκίνων του κόλπου, το 40% των καρκίνων του αιδοίου και πιθανόν, κάποιους τύπους καρκίνων του στόματος. Επιπλέον, αποτρέπουν κάποια κονδυλώματα του πρωκτού, ενώ τα εμβόλια κατά των τύπων 4 και 9 παρέχουν μεγαλύτερη προστασία.

Ο  Παγκόσμιος Οργανισμός Υγείας (WHO) συστήνει τα εμβόλια κατά του ιού HPV ως μέρος του προγράμματος εμβολιασμού σε χώρες που μπορούν να τα υποστηρίξουν οικονομικά, μαζί με άλλα μέτρα πρόληψης. Απαιτούνται δύο ή τρεις δόσεις του εμβολίου, ανάλογα με την ηλικία του εμβολιαζόμενου ατόμου. Συνήθως συνιστάται ο εμβολιασμός των κοριτσιών στις ηλικίες των εννέα έως δεκατριών ετών. Τα εμβόλια παρέχουν προστασία για τουλάχιστον οκτώ χρόνια. Ο προληπτικός έλεγχος του καρκίνου της μήτρας εξακολουθεί να είναι απαραίτητος και μετά τον εμβολιασμό. Ο εμβολιασμός μεγάλου μέρους του πληθυσμού μπορεί επίσης να ωφελήσει τα ανεμβολίαστα άτομα. Τα εμβόλια δεν προσφέρουν κάτι σε άτομα που έχουν ήδη μολυνθεί.

Τα εμβόλια κατά του HPV είναι πολύ ασφαλή. Στο 80% των ατόμων εκδηλώνεται πόνος στο σημείο της έγχυσης. Ενδέχεται επίσης να εμφανιστεί τοπικά ερυθρότητα και οίδημα, καθώς και πυρετός. Δεν έχει διαπιστωθεί καμία σχέση με το σύνδρομο Guillain-Barre.

Το πρώτο εμβόλιο κατά του HPV κυκλοφόρησε το 2006. Από το 2014, 58 χώρες το έχουν περιλάβει στο πρόγραμμα εμβολιασμού τους, τουλάχιστον για τα κορίτσια. Περιέχεται στον κατάλογο βασικών φαρμάκων του Παγκόσμιου Οργανισμού Υγείας (World Health Organization's List of Essential Medicines), την πιο σημαντική φαρμακευτική αγωγή που συνιστάται για ένα βασικό σύστημα υγείας. Το 2014 το κόστος χονδρικής ανερχόταν σε περίπου 47 δολάρια για κάθε δόση. Στις ΗΠΑ κοστίζει περισσότερο από 200 δολάρια. Ο εμβολιασμός ίσως είναι οικονομικά αποδοτικός στις αναπτυσσόμενες χώρες.

## Παραπομπές


HPV